Réactions d'Emmanuel Kandolo aux derniers commentaires
Ndeko Anaclet,
Yambo nayanola na maye ozongiseli ngai, tika nayebisa yo que ezali malamu mingi tosolola na état d’esprit moko dépassionner, kati na bolingo, lisanga, kimia na makanisi ma kosangisa boyebi bua biso mpo na komona clair na maye maleka. Tozala kaka animer na souci ya objectivité mpo na intérêt ya mémoire collective na biso.
Ndeko na ngai, nazali kokamua ndenge ozali koloba que ozali ko faire objet ya bannissement pendant que ezali yo moko nde ozali ko intervenir awa directement sans o passer par une tierce personne. Est-ce que okoki koyebisa ngai soki ezali yo, ndeko Anaclet oyo nayebi ? Ozali ndeko Anaclet oyo baninga banso ba Mboka mosika bayebi ?
Soki ezali yo te, nakosenga na yo obakisa ata II na Anaclet, okoma Anaclet II mpo tosala bokeseni kati na I oyo biso banso toyebi, na II, oyo abandi sika. Soki ezali yo, il est clair que ozali sujet ya mesure ya bannissement te mpo ozali kosangana na biso awa sans problème.
Ndeko Anaclet, biso banso tosanganaka awa na blog na biso oyo ya Mboka mosika, tolakisaka bolingo ya R.D.Congo na le fait kaka que toyaka kosangana na ba ndeko. Kosangana na biso wawa elingi koloba te que tozali na ba occupations mosusu te. Justement, bolingo ya R.D.Congo nde esalaka que ba ndeko bakoma makambu, batuna mituna, bayoka mpe babeta miziki, bakabola masolo, bakabola bilili, bakabola ba nzembo, etc. Na yango, ngai mpe nazali moko kati ya ba ndeko oyo bazali kosangana awa. Soki esalemi que ba ndeko bandima maye nakomi, ezali esengo oyo biso banso tozali kokabola mpo yango ezali ko bénéficier nde na bokasi bua blog na biso oyo ya Mboka mosika. Tala complémentarité na biso : moninga soki azali na likambo etungisaka ye ayeba ou soki azali na motuna mpo ayokaka lisolo ou alingi ayeba soki ndenge nini likambo moko boye ezali ou elekelaki, soki atuni, ndeko oyo azali na eyano ou ndambu ya eyano akopesa yango. Yango e ko déclencher ba souvenirs na mitu ya ba ndeko oyo bayebi lisolo wana mpe bongo na bongo, na bosangisi bua masolo, ndeko oyo atuni motuna akozua eyano ewuti na contribution collective. Na Mboka mosika, totambolaka bongo mpe yango nde ezali kosala bokasi bua biso mpo toyebi malamu que union nde ezali kosala force na biso. Ndakisa, tala sujets ya ba pilotes ya F.A.ZA., ba Bills na ba Yankees (kutu esila te mpo esengeli tokoba na bana U.S. tee na ba maîtres ya masano), Zaiko, Lumumba, likambo ya dot, etc. Okomona qu’ezali sangisa yaba souvenirs mpe masolo. Ezali bongo nde tozali kotambola.
Mboka mosika ezali blog démocratique par excellence. Tango likanisi ya kosala blog oyo ezuamaki, équipe ya blog Mboka mosika eluki ko expérimenter fonctionnement ya blog sans publication au préalable ya charte ndenge esalemaka mpo na ko limiter ba contours na eloko nionso ezali kosangisa batu. Ezalaki tout simplement mpo na ko évaluer capacité na biso ya kosangana na masolo sans mibeko miyebisa nini esengeli tosala na but expérimental ya niveau démocratique ya etamboli na biso awa. Tolakisi que tosimbi harmonie sans nécessairement texte moko ya charte ezala rendu public. To facilité, en quelque sorte, na comportement na biso, attente ya résultat positif na mosala mua équipe ya blog mpe topesi yango résultat oyo ebandaki kozela.
Kasi neti na lisanga nionso, etamboli esengeli ekomama mpe etiyama na miso ma batu mpo na ko prévenir ba déviations mpe ko garantir fonctionnement na yango na bolakisi polele ba droits na ba devoirs, yango wana suka suka charte oyo efandaki na kiyanda ekomi publier sima ya deux ans et sept mois. Soki totali ba forums mosusu oyo ebanda na ba chartes avant masolo mabetama, comportement ezali malonga ata moke te : kofingana, respect kati na batu ezali te, masolo ya lokuta, paraisse intellectuelle efanda, pudeur ezali te, etc.
Tolakisi penza que démocratie na Mboka mosika biso baye tosanganaka awa nde tosimbi yango mpe namoni te pourquoi eko continuer boye te mpo tosila kofandisa makambu ndenge esengeli mpe elongobani. Boye nde esengeli ezala : masolo na respect mutuel kati na biso.
Na yango, tika sika sika awa na yanola yo na ba points miyike.
1. Soki otangi na masolo ma 16 septembre 2009 : Réponses d’E.Kandolo aux différentes questions, nalobela Eketebi mpe na ba relations azalaki na yango na Mobutu tee na ndenge Président Mobutu ayaki kofutisa ye songi songi na ye. Okoki ko vérifier yo moko. Par contre, soki na comprendre ndenge olobi sur papa Loteteke, olingi koloba que mama Molegbe (épouse Loteteke) azali cousine ya muana ya Général Wabali ? Donc, Général Wabali ezali tata ou noko ya mama Molegbe ? Ou encore, mama Wabali (épouse) azali tata muasi ou mama ya mama Molegbe ?
2. Tango ozali koloba que Lumumba aboma ba Luba, ozali ko pousser raisonnement na yo mosika te !!!
2.1. To raisonner ensemble en fonction ya loi fondamentale :
a) Article 20
Aucun acte du Chef de l’Etat ne peut avoir d’effet s’il n’est contresigné par un Ministre qui, par cela seul, s'en rend responsable.
En aucun cas, l’ordre verbal ou écrit du Chef de l’État ne peut soustraire un Ministre à la responsabilité.
b) Article 26
Le Chef de l’Etat commande les forces armées de l’État.
c) Kasa Vubu azalaki Commandant suprême ya A.N.C. ;
d) Lumumba azalaki mpe Ministre ya Défense ;
e) Lundula Commandant en Chef ya A.N.C. ;
f) Mobutu Chef d’état-major général ya A.N.C.
2.2. Nani azalaki commandant militaire oyo apesaki ordre na ba soda baboma ba civils na Sud Kasaï ? Ordre wana ewutaki na nani ? Eyebani que politique nde apesaka carte blanche na Haut commandement militaire, sika militaire nde akopona tango esengeli ko attaquer ou ndenge ya ko défendre. Na cas ya Sud Kasaï, officier supérieur nini abandaki kopesa mitindo wuta na Quartier général ? Officier supérieur nini azuaki mitindo wana sur place na Sud Kasaï mpe a exécuter yango ? Est-ce que contradiction ezalaki entre ba ordres ya Commandant suprême Kasa Vubu na ya Premier Ministre mpe Ministre ya Défense Lumumba ? Entre Kasa Vubu na Lumumba, nani azalaki autorité morale ya armée ? Rôle ya Commandant en Chef Lundula na ya Chef d’état-major général Mobutu ezalaki nini ? Ndenge nini basalelaki volonté politique ya gouvernement mpo e reprendre contrôle ya Sud Kasaï ?
2.3. Ndeko, ezali curieux que tee lelo oyo, ba Luba baluka te bayeba exactement soki nani apesaki ba ordres oyo ebomisa batu ebele na Sud Kasaï ? Albert Kalonji azali nanu vivant, akoki kosenga enquête esalema mpo na intérêt ya Histoire ya R.D.Congo. Pourquoi ba préjugés ezali kozua esika ya recherche ya vérité sur ba massacres elekaki na Sud Kasaï ? On a vraiment l’impression que batu balingi ko se contenter na version partisane au lieu baluka koyeba exactement nini esalemaki ? Ezali normal te makambo esalemaka na ekolo na biso, ba massacres esalemi, procès ezali te, vérité historique ezali te, souvenir ya mémoire ya batu ezali te, kaka ba a priori non vérifiables nde ezali na première ligne.
2.4. Kobosana te que Kasa Vubu nde azalaki Commandant suprême ya armée mpe eloko te ebandaki kosalema sans ye apesa mitindo. Soki Lumumba apesaki mitindo ya koboma ba Luba, pourquoi Kasa Vubu aboyaki yango te ? Pourquoi chef militaire oyo azalaki na ba soda na terrain andimaki ordre wana ? Pourquoi aboyaki yango te ? Mpe ndenge nini Lumumba apesaki ordre wana ?
2.5. Tokanisa malamu na silence ya ba Luba tee lelo oyo, wuta Lumumba akufa, volonté manifeste ya kosenga enquête mpo e comprendre nini esalemaki ezali te. Belgique asali yango mpo na Lumumba. Pourquoi ba Luba bakoki kosala yango te ? Pourquoi Parlement congolais mpe ekoki kosala yango te ? Massacre esalemi, esengeli ba responsabilités ezala ya koyebana sur le plan juridique mpo na ko établir vérité historique, au lieu ya koloba kaka que Lumumba abomaki, pendant que ba ordres na armée elandaka hiérarchie, wuta autorité politique tee na autorité militaire.
3. M.N.C.- Kalonji elongaki ba élections provinciales ya Grand Kasaï mpe ezui huit sièges, M.N.C.- Lumumba eladi na sima na six siège, P.N.P ezuaki trois sièges, Union nationale congolaise = Lulua-frères (U.N.C) ezuaki trois sièges, mpe coalition ya ba « partis » associations tribales neti ba Shilele, ba Kete, ba Sala mpasu, ba Bindji,..) ya mike esangaki na Coalition kasaïenne (COA.KA.) ezuaki na deux sièges. Na ba élections ya mai 1960.
Tango Lumumba akendaki na Luluabourg na ebandeli ya mois de juin 1960, ye asangisaki ba partis nionso ya Grand Kasaï, sauf M.N.C.- Kalonji, na Front commun. Du coup, M.N.C.- Kalonji ekomaki minoritaire mpe ekokaki lisusu ko présider province ya Kasaï te. Wuta wana nde ba Luba batindaki lettre na Bruxelles, kaka na juin 1960 wana, mpo esenga ba Belges babongola loi fondamentale na bobakisi province moko ya sika oyo bango balingi kosala. Babosanaki que Table Ronde ezalaki kaka ba Belges bango moko te. Ezalaki nde ba Congolais na ba Belges. En plus, mpo mikano ya Table Ronde ebonguana, esengelaki lisusu kobegisa kaka Table Ronde mpo ebongola yango. Sika esengeli tomituna, pourquoi M.N.C.- Kalonji esalaki front commun na ba partis mosusu ya mike te ndenge M.N.C.- Lumumba esalaki ? Politiquement parlant, habilité ya Lumumba elakisi mayele na ye na lolenge atiyaki M.N.C.- Kalonji minoritaire. Front commun wana ekonzamaki na Barthelemy Mukenge, muena lulua. Kobanda wana nde ba Luba bakendaki kosala ya bango gouvernement provincial en parallèle na oyo ya Front commun mpe Joseph Ngalula akoma Président na yango. Désordre wana nde eyaki komatisa ba tensions na conflit oyo mpe esalaki que ba Lula balongua na Luluabourg bakende na Bakwanga.
4. Lumumba asengaki na Kalonji akota gouvernement na ye. Ye moko Albert Kalonji Ditunga Mulopwe andima yango na livre na ye : Congo 1960 - La sécession du Sud-Kasaï, la vérité du Mulopwe, Paris, L'Harmattan - Kakangayi, 2005.
Soki otangi na page 111, okomona ndenge azali ko regretter le fait que aboyaki offre basalaki ye.
Ebongi toyeba lisusu qu’awa, Kalonji abeti lisolo ndambu. Sima ya likambo ya Front commun, Kasa Vubu na Lumumba basengaki na M.N.C- Kalonji ezua ebonga ya vice-présidence provinciale, kasi M.N.C.- Kalonji eboyaki mpo tango Ngalula asengaki ministère ya intérieur na finances na Front commun, yango endimaki kaka kopesa ye ba ministères mosusu : Education na Travaux publics. Kasi, mpo na kosenga na M.N.C.- Kalonji etika likanisi lya kosala gouvernement parallèle, yango nde Kasa Vubu na Lumumba bayaki kosala proposition ya vice-présidence provinciale, kasi M.N.C.- Kalonji, eboyaki.
Lumumba asalaki démarche ya kopesa Kalonji ebonga ya Ministre délégué na Nations Unies (ambassadeur na O.N.U.). Lumbala, Secrétaire ya jeunesse M.N.C. - Lumumba, nde atindamaki na mission ya koya na Kalonji epayi ya Lumumba, na Ranquin (Matonge) na bala bala Busu Melo A 12. Kalonji aboyaki proposition wana mpo amonaki que ezalaki manœuvre politicienne ya ko éloigner ye na Congo mpo azalaki rival politique na ye Lumumba. Sima ya wana, Lumumba atindi Mobutu, secrétaire particulier na ye, mpo a yebisa lisusu na Kalonji aya mpo asala ye proposition mosusu. Ya mbala oyo, ezalaki ya Ministre ya agriculture. Kalonji aboya poste oyo sans vraiment akanisa malamu. Or, soki azalaki na ba arrières pensées te, alingaki a profiter mpo a négocier malamu mpo na cas wana, Lumumba nde apesaki offre likolo mpo Kalonji aboyaki kokende na New York na O.N.U. Yango elingi koloba que, azalaki na position ya négocier na prix na ye, réconciliation oyo Lumumba azali koluka, na bosengi, par exemple, vice-primature likolo ya ministère ya agriculture mpe na koluka mutu oyo azali muluba te mpo a occuper poste ya ministre ya agriculture soki ye azui oyo ya vice-premier ministre, mpo équilibre géographique esengaki bongo. Kasi, atiyaki kanda liboso. Sima, akomaki ko regretter mpe suka suka ayaki kondima kaka poste wana na gouvernement Tshombe.
5. Je préfère nazala afficianos ya Lumumba que fidèle époux ya propagande léopoldienne deux stipulant son « amour » pour le Congo : mise en place d’un programme d’enseignement, fin de l’esclavage, vision civilisatrice, etc. Jamais nakoki ko véhiculer message ya lokuta ya Léopold II pendant que eyebani malamu que kaka richesse ya Congo nde ezalaki leitmotiv na ye.
6. Pourquoi ozali kobosana que conflit kati na ba Luba na bena Lulua ekotaki tee na M.N.C. ? Na bokabuani kati na Kalonji na Lumumba, ba tentions ekomaki palpables kati na ba Luba na bena Lulua. Yango wana bena Lulua batikalaki na ngambo ya Lumumba na Front commun. Kobosana te que wuta 1956, Association Lulua-frères, esalemaki déjà mpe efandisaki makambu. Soki okenda na Luluabourg, nabanzi que oyebi célèbre bâtiment na bango oyo ezali na commune ya Ndesha.
Ndenge nini Albert Kalonji akokaki kosala makasi na fédéralisme aussi longtemps que yango ezalaki d’une manière implicite na loi fondamentale ? Loi fondamentale ebandaki ko reconnaître na ba provinces nionso ba prérogatives ya ba Etats oyo ezali ko constituer Etat fédéral ata soki adjectif fédéral ezali na kati te. Ba provinces ezalaki na large autonomie.
Soki Kalonji aboyaka Lumumba aya na Bakwanga ezali mpo bazalaki lisusu koyokana ata moke te suite na ndenge Lumumba utilisaki bénéfice ya likanisi ya kosala Fornt commun oyo etiaki M.N.C.- Kalonji minoritaire mpe e faire perdre ye présidence ya province ya Grand Kasaï. Barthelemy Mukenge nde ayaki kokoma na mutu ya Front wana. Revers politique majeure wana esalaki Albert Kalonji mpasi mpe yango wana Evariste Kalonji ayaki kokoma lettre na Bruxelles mpo asenga mayi nasili kolobela likolo.
7. Ndenge nini okoki koloba que Lumumba akangamaki gratuitement te!!!
7.1. Accusation nini ezalaki porter contre ye ?
7.2. Pourquoi justice ezalaki saisi te mpe ouverture ya enquête judiciaire esalemaki te pendant que akangamaki ?
7.3. Sur base ya infraction pénale nini akangemaki ?
7.4. Pourquoi asambisamaki te ?
7.5. Crime oyo Lumumba asalaki, kombo na yango nini ?
7.6. Neti akangamaki na Léopoldville, pourquoi esengelaki kotinda ye na Elisabethville esika sécession ezali ko reconnaître pouvoir central ya Léopoldville te, alors que cour ekokaki kosambisa ye en tant que Premier Ministre, ezalaki na Léopoldville ?
7.7. Loi ya 30 janvier 1940 oyo ebota code pénal congolais, ezalaki en vigueur mpe yango nde kaka ezali wana tee lelo oyo (certes, na ba modifications ebele). Est-ce que okoki kopesa ngai ba articles oyo ekueyisaki Lumumba mpe ezalaki na base ya arrestation na ye ?
7.8. Na oyo etali assignation à résidence, nazali kosenga na yo otuna ba juristes batala na loi ya 6 août 1959 oyo eboti code ya procédure pénale. Sima, oyebisa ngai soki juge nini atiaki Lumumba na assignation ya résidence en violation na loi fondamentale. Article 40 ya loi fondamentale elobi boye :
Les Ministres ne peuvent faire l’objet de poursuites répressives qu’après avoir été mis en accusation par l’une des deux Chambres.
Ils sont dans ce cas traduits devant une Cour de Justice siégeant au Congo. Celle-ci sera composée de trois conseillers de la Cour de cassation de Belgique désignés par son premier président, d’un membre du parquet général à la Cour de cassation désigné par son procureur général et d’un greffier désigné par le premier président.
Pourquoi ko mettre Lumumba en assignation na absence ya accusation ya Parlement ? Assignation na résidence esalemaki sur base ya loi nini oyo ekoki koleka loi fondamentale na bokasi ?
7.9. Lolenge Lumumba azalaki traiter wuta Kasa Vubu azuaki mokano mua kolongola ye, tee na ndenge babomaki ye na Katanga, ezali page oyo tokoki ko tourner te. Lisolo oyo esengeli te ezala tabou !!! Ebongi ebetamaka, mituna mpe mitunamaka mpo tobosana te ndenge Lumumba, Okito na Mpolo babomaki bango koleka kutu na ndenge babomaka niama. Bakufaki liwa ya somo na ndenge ya somo, oyo mutu ata moko te akokoki kondima eyela ye. Soki tobosanaki, mbele Belgique esenga ba excuses te. Tozua exemple epayi ya ba ndeko misusu ndenge basalaka manso mpo maye maleka na bikolo bia bango mabunga te. Yango wana biso mpe esengeli tobosana tee wuta colonisation tee lelo oyo na maye mazali koleka na Kivu, ebongi te tokomisa yango tabou, il faut tolobaka mpo etikala ba générations na ba générations. Histoire na biso, eloba Lumumba, ekokomama na mundele te ! Biso nde esengeli tokoma yango. Tokobanda kaka kolala mpongi te wapi ? Jusqu’à preuve du contraire, Lumumba azalaki mundele te ! Mabele ma ye mazali nde Congo, yango nde ebongi ekanisa muana na ye Lumumba oyo asalaki manso mpo yango etombuama. Akufeli Congo !!!
8. Au sujet ya roi Léopold II na maye yo ozali koloba, namonaki que ezalaki malamu ba ndeko banso bakotanga biso bamisala opinion na ba documents oyo :
8.1. Conférence ya professeur Eric Toussaint, Président ya Comité ya annulation ya dette ya tiers monde, section ya Belgique (C.A.D.T.M.). Ye ayebani mingi na milieu ya finances internationales, milieu universitaire ya Europe na outre atlantique mpe na oyo ya mouvement altermondialiste.
8.2. Documentaire intitulé : Roi blanc, caoutchouc rouge, mort noire, esalemi na Peter Bate na Périscoop Productions. Na kati ya documentaire oyo, professeur Elikia M’Bokolo mpe asosoli malamu maye maleka. Mpo na ba oyo nbayebi ye malamu te, professeur Elikia M’Bokolo azalaki moko ya ba historiens minene ya ekolo na biso mpe atangisaka na Ecole des Hautes Etudes en Sciences Sociales (E.H.E.S.S.) ya Paris, na Institut des Sciences et Techniques Humaines (I.S.T.H) na Paris. Yango ezali mpo na préparation na ba Grandes écoles : Sciences Po, Ecole du commerce, ba facultés ya droit, sciences économiques, Kobanda na ebandeli tee na Master, mpo ezali ko dépendre na ba étapes. Atangisaka mpe na Institut des relations internationales et stratégiques (I.R.I.S.) ya Paris mpe na Université de Kinshasa (UNI.KIN.). Ye a contribua mingi na ba travaux ya Histoire ya Congo na Afrique mpe ayebani malamu na UNESCO mpe na milieu universitaire ya Europe na Afrique.
Moko na moko kati na biso akomisala idée na lolenge ya amour ya Léopold II azalaki na yango mpo na ba Congolais na Congo.
9. Likanisi lya université na Congo ebandi na Panda te ni même na 1886. Panda ezali un cas isolé sans rapport na politique ya enseignement universitaire na Congo. Tout comme Kanza, mpe lokola. Lisoloi ebandi nde na Père Pierre Charles, prêtre jésuite, professeur, ye azali précurseur ya université na Congo. Ba missionnaires baye bazalaki na Congo basengaki ye makanisi na maye matali misala mia bango na Congo. Yango wana ayaki kokoma collection ya ba livres ebengami : les Xaveriana (baye batangi kelasi epayi ya ba sango babungi te misala mia Xaveriana). Yango esalemaki wuta 1923. Collection ya ba livres oyo ebandaki kolobela mpe kopesa ba pistes ya solutions na ba problèmes socio-culturels oyo évangélisation catholique ebandaki kokutana na yango na Congo. Wuta wana nde na1924 ayaki kobimisa likanisi na ba sermons de l’avent ya Louvain na oyo etali apport ya université na misala mia mission na Congo. Yango wana Association Universitaire Catholique d’Aide aux Missions (A.U.C.A.M.) eyaki kosalema na Belgique na 1925. Makanisi ma Père Charles nde mayaki kotinda université catholique de Louvain esala fondation médicale mpo na kosunga na santé publique mpe ko former batu na domaine oyo. Yango nde Fondation médicale ya Université ya Louvain na Congo (FO.M.U.L.A.C.) eyaki kosalema na Kisantu mpe ebandi ko former ba infirmiers na 1927. Sima ya wana, C.A.D.U.L.A.C. esalemi na 1932, mpe na 1945, section ya sciences administratives et commerciales. Professeur Guy Malengreau nde ayaki na projet ya section ya sciences administratives et commerciales na Kisantu. Yango nde esala que ye azala Le père fondateur ya université catholique ya Lovanium mpo projet na ye ebandaki wana na formation ya six ans secondaire tee na kokota na premier année ya sciences politiques et administratives na sciences économiques, financières et commerciales na université. Na cadre ya développement ya FO.M.U.L.A.C. nde statut intermédiaire esalemaki na formation ya ba assistants médicaux, wuta 1937. Dix ans après, nde nionso eyaki kosangana na oyo ebengami Centre Universitaire Congolais ya Lovanium.
Professeur Fernand Malengreau na Monseigneur Paulin Ladeuze (Recteur mpe professeur ya université catholique ya Louvain) nde basalai FO.M.U.L.A.C.
Na 1950, université catholique de Louvain na boyokani na ba Jésuites bayebisaki makanisi ma bango ma bosali université mpe na yango basengaki na gouvernement colonial apesa bango esika mpo batonga ba batiments ya université iye. Na 1952, misala mibandi en prévision ya kobanda première promotion ya université ya Lovanium na 1954-1955.
9.1. Assistant médical azalaki médecin te mpe azalaki na niveau ya médecin te. Ye azalaki na formation intermédiaire entre infirmier na médecin.
9.2. Jamais ba forma médecin ou un diplômé ya université après six ans ya école primaire. Ezalaka te mpe esalemaka te. D’ailleurs, ba infirmiers wana ezali ba oyo babandaki kobengama ba A1, A2.
9.3. Tango université esalemi, ba conditions ezalaki miyike mpo na kokota na faculté ya médecine. Na oyo etali ba assistants médicaux, neti bazalaki na diplôme ya humanité te (six ans), esengelaki basala ba épreuves ya Jury central. Soki bazui na examens wana nde bakoti na première année ya candidature ya sciences naturelles et médicales. Cursus ezali ya mbula misatu mpe na suka na yango candidat akozua diplôme ya graduat na sciences naturelles et médicales. Sima ya wana, esengeli asala mbula mine mpo akoma docteur na médecine = médecin généraliste. Donc, total ezali ya sept ans. Sima ya bokomi médecin généraliste, soki alingi asala spécialisation, ekosenga lisusu ba mbula miyike (trois ans ya spécialisation mpe, soki alingi akoki kokende (minimum trois ans tee likolo, ezali ko dépendre na rythme na cadence ya ba recherches na ye na rédaction ya thèse) tee ya soutenance ya thèse mpo azua grade ya docteur d’Etat na médecine. Mpe sima aye kokoma professeur ya université mpo na Congo, système na biso ezali ko exiger thèse ya accréditation te mpo na kotangisa na université.
9.4. Esika moko te na territoire français (ata soki tozongi na Ancien Régime) formation ya ba médecins généralistes esalema na trois ans. Banda kala, formation ya médecin ezalaka mulayi koleka formation nionso universitaire. Soki oyoki mutu asali trois ans na faculté ya médecine, sima bakomi kobenga ye médecin (docteur), mutu wana azali usurpateur ya titre ya médecin !!! Nayebi nini nazali koloba mpo ndeko ya papa na ngai azalaka mpe assistant médical na Kisantu, akota na médecine na Lovanium tee aye ko continuer na Montpellier na France. Ndenge moko na papa na ngai mpo asalaka école moyenne, abandi kosala, sima azongeli lisusu classe na Kisantu , tee kosilisa na Lovanium, sima ko continuer na Paris. Donc, nayebi nzela wana mua malamu tee na post universitaire. Yango wana esala que mutu azua licence na plus de 30 ans mpe a soutenir thèse ya doctorat d’Etat na plus de 35 ans, mpo na thèse ya médecine, na 40 ans. Pendant que na 12 ans nde basilisaki école primaire. Ba mbula ebele pour rien, pendant que ba ouest africains babandaki ko soutenir ba thèses na 24-25 ans na économie na finances, droit mpe bakokoma ba médecins na 27-28 ans. Mpe ko soutenir na ba 34-35ans. Sima ya these ya doctorat d’Etat wana, kosala lisusu thèse ya accréditation mpo okoma professeur ya université na France. Oyo ezali lisusu preuve que Léopold II azalaki ata muke te na likanisi ya ko doter Congo na système ya enseignement elongobani.
9.5. Na oyo etali Lihau na Bomboko, nayebisaki yo que le fait que bakotaka na premières années graduats ya droit na sciences politiques, elingi kolakisa que Kisantu ezalaki université te. Tango lisusu makomi ma ngai : « Soki Kisantu ezalaki na niveau universitaire, ndenge nini Marcel Lihau akotaki na premier année graduat na 1955-1956 na faculté ya droit ya université catholique ya Louvain ? Pourquoi Justin-Marie Bomboko akotaki na premier année graduat na 1955-1956 na faculté ya Sciences politiques et diplomatiques ya université ya Bruxelles ? Alors que bango mibale basilisaki na école administrative et commerciale ya Kisantu »
10. Oyo na yanoli papa Toto ezali lolenge ba belges balobaka mpo na kolakisa que U.L.B. ezali institution oyo ebimisa ba élites politiques bakoma ba Premiers Ministres ya Belgique te. Par ailleurs, otangi kaka Paul-Henri Spaak, mususu azali te ? Omoni que ba belges bayebi nini bazali koloba ! Belge azali kolobela U.L.B. na Belgique. Le fait que yango ebimisa ba Premiers Ministres te, elingi koloba te que ezali na bonne réputation na Europe te. Na Belgique nde ba élites bawuta kuna, bazali te na primature. To confondre élite politique na chercheur te, s’il te plaît !!! Okoki koyebisa ngai, na Belgique, université oyo epesa Belgique ba Premiers ministres, ezali nini ?
11. Edouard Mokolo wa Mpombo asilisi na ba années 70 te. Ye akoti na université ya Lovanium na 1964 -1965 mpe asilisi na 1967-1968. Asali sciences politiques et administratives. Asalaki travail ya fin d’études na ye (mémoire) sur la province ya Equateur. Intitulé na yango ezalaki : Structure et Evolution des institutions politiques et administratives de la Province de l'Equateur, Lovanium, 1968.
12. Ba études universitaires ou supérieures ou post secondaire, ebandaka sima ya école secondaire. Na Congo, université ou institut supérieur ebandaka après obtention ya diplôme d’Etat, soit sima ya douze ans (six ans na école primaire mpe six mosusu ya école secondaire « exception ezalaki dans la mesure où soki ozali na niveau ya 12 ans te ou ozali élève régulier te, okoki ko se présenter comme candidat autodidacte »). En revanche, na France, université na ba études supérieures ebandaka sima ya baccalauréat, soit 15 ans (huit ans ya école primaire « deux ou trois ans na maternelle mpe cinq ans na élémentaire », sept ans na secondaire « quatre ans na collège mpe trois ans na lycée » particularité ezali mpo na ba écoles secondaires mosusu neti professionnelle na ba candidats libres, na ba élèves surdoués mpo ba sautaka ba classes. etc.
Formation universitaire jamais ekoki kopesama sima ya école primaire ndenge yo ozali ko prétendre mpo na ba assistants médicaux na ba assistants agronomes. Ezali pratiquement un non-sens.
13. Ndeko, sujet oyo ezali ya kolobela enseignement na France te. Nde yeba kaka que bokeseni bozali kati na oyo ebengaki Grandes écoles na université. Na ba Grandes écoles, mine nde ezali likolo ya nionso : Ecole polytechnique (l’X), Sciences politiques (Sciences Po ou I.E.P.), Ecole normale supérieure (E.N.S.) na Ecole nationale d’administration (E.N.A.).
Ba écoles oyo e travaillaka mpe na ba écoles mosusu na France tout comme na étrangers. Soki totikali na cas ya polytechnique, yeba que déjà na niveau ya ba concours ya kokota kuna, répartition ya ba places esalemaka selon esika ba candidats bawuti (ba candidats français na ba candidats étrangers mpe kati na bango, bokuabuami bokosalema selon ba universités na ba filières. Par exemple, mpo na ba candidats étrangers, nombre ya ba places précises ezali réserver mpo na ba candidats nionso bawuti na ba universités étrangères. Soki neti ba places ezali 60, ba candidats bazali 450 bawuti na universités ya Kinshasa, Oxford, Yale, Beyrouth, etc. bakobunda na concours mpo bazala na 60 places disponibles. Ndenge moko mpe na ba filières neti sections : math-physiques, biochimie, mécanique, commercial et administrative, etc. bango mpe bazali na nombre ya ba places oyo babombeli bango mpo bawuti na écoles secondaires étrangères).
Na oyo etali cursus, yeba que ba préparaka concours d’entrée na deux ans te ndenge ozali koloba. Soki candidat azui na concours ya sélection (concours wana ezuaka « sélectionnaka » ba candidats en fonction ya ba notes élevés ya candidats élèves. Misusu bakatana mpo balongaki te, kasi mpo baninga bazalaki na ba notes ya likolo mingi : akoki kozala na 88% mpe bazui ye te mpo soixantième personne na groupe na ye, soki azalaki neti na universités étrangères, azui 90%. Donc, a démériter te, nde ba ngangu koleka ye bazalaki nde mingi.), élève akosala nde deux ans ya préparatoire (prépa) : première année ezali na ba cours en troc commun. Na deuxième année nde akozua ba fondamentaux au nombre de huit mpe deux optionnels. Sima ya wana, troisième année nde akoza formation scientifique approfondie mpe ekosengele asala stage scientifique na rédaction ya rapport na yango (dossier scientifique détaillé). Na quatrième année nde akosala spécialisation = Master.
13.1. Na première année ya Master na polytechnique, ezali troisième année. Deuxième année ya Master nde ezali quatrième année, mpe akozua yango na ba modules oyo ye aponi akosala yango na ba établissements ya enseignement supérieur et universitaire ezali ko travailler en collaboration na école polytechnique neti : école ingénieurs informatique mathématiques appliquées (ENSIMAG), Chimie Paris, Ecole des mines, AgroParisTech, Pétrole et Moteurs, Ponts et chaussées, Ecole nationale supérieure d’électrotechnique (ENSEEIHT), etc. Ezali kaka ndenge moko. Sima ya wana, akoki kokota na école doctorale, soki alingi. Nionso esalemaka na présentation ya dossier.
Ecole centrale mpe ezali prestigieuse, comme école de génie. Nabanzi que tolobela ba grandes écoles na sujet oyo : L’orientation scolaire de nos enfants, scrutée par E. Kandolo
Nakosilisa na kotiya ba liens oyo :
Les crimes de la Belgique coloniale au Congo. Devoir de mémoire
Le roi blanc, le caoutchouc rouge, la mort noire
Bonne lecture mpe bonne vissualisation.
Patriotiquement,
Emmanuel Kandolo
……………………………………………………………………………………………………………………………………………………
Ndeko papa Toto,
Soki oyebi Histoire ya Congo, okosala comparaison entre Lumumba na Mobutu.
1. Bazali ba politicien
2. Bazali ba Chefs ya gouvernement
3. Ba marquer Histoire ya Congo
Tango Mobutu azui pouvoir mbala ya mibale, asalaki exploit ya ko rallier côté na ye ba progressistes ya Afrique. Mobutu a reprenaki ba idées ya Lumumba ya panafricanisme na kati politiques étrangères africaine ya Congo. Ba efforts na ye esilaki ko se concrétiser na quatrième sommet ya O.U.A. du 11 au 15 septembre 1967 na Kinshasa. Ezali par hasard te soki Mobutu asalaki manso mpo paix ekota na Congo wuta 1967. Yango wana na sommet ya O.U.A na Kinshasa, ayaki kosala demande ya assistance na Comite international ya Croix Rouge (C.I.C.R.) Yango wana, ba pays lokola Congo-Brazzaville, Ethiopie, Burundi, na Soudant eyaki kotiya ba troupes mpo e protéger ba mercenaires tango bazali ko évacuer bango. Avant wana, nationalisation ya U.M.H.K. na 1966 ebendaki élan ya solidarité africaine makasi, Mobutu alobaki mbala na mbala que ye azali nationaliste mpe progressiste yango wana a nationaliser U.M.H.K., asakoli Lumumba héros national asakoli projet ya ko ériger monument na ye na échangeur, asali Zaïre monnaie, etc.
Conférence ya ba Etats ya Afrique centrale et orientale (C.E.A.C.O.) na deuxième sommet esalemi na Kinshasa du 12 au 14 février 1967. Na 1968, reprise ya relations diplomatiques na République arabe unie, ba relations ebongi na Organisation Commune Africaine, Malgache et Mauricienne (O.C.A.M.) na ba pays lokola Côte d’Ivoire na misusu oyo bakangaki kanda na liwa ya Mulele.
Rupture ya relations diplomatiques esalemi na Israël na kati ya discours ya 4 octobre 1973 na tribune ya Nations unies na New York. Na janvier 1975, Mobutu a attaquer politique américaine na Afrique na cinquième Conférence Afro-Américaine. Na avril 1975, Bureau ya Organisation pour la libération ya Palestine (O.L.P.) efungoli représentation na Kinshasa.
Sima, Président Mobutu abengani ambassadeur ya Etats unis na Kinshasa, Ministre ya affaires étrangères Ngunz a Karl Bond a déclarer ambassadeur Deane R. Hinton, Persona non grata (personne indésirable) mpe apesi ye 48 heures alongua na Zaîre. Sima ya ba mbula, Mobutu atombolaki likambo ya contentieux na Belgique, te
Omoni que soki olingi osala comparaison na etanboli ya Mobutu na politique étrangère, na ndenge alandi lokolo ya Lumumba na panafricanisme mpe na progressisme oko remarquer que na période oyo azalaki un véritable génie politique ndenge alandelaki ba étapes ya prise de pouvoir na ye, mpe na lolenge ayaki kofandisa diplomatie autour ya Ministre Justin-marie Bomboko na Cyrille Adoula (pour un temps) mpe na ambassadeur Itinérant Lengema Dulia, Plus tard, Nguz A Karl I Bond na Kamanda wa Kamanda. Bato wana nde basimbaka diplomatie ya Zaïre tango tozalak kosala fierté ya Afrique.
Na oyo etali libaku obeti na likambo ya Grand Kallé, na comprendre que monoko ezangaka libaku te. Sika, otuni soki militaire akokaki ko s’en prendre na civil durant l’époque coloniale ? Mais, ndeko papa Toto, ba violations mimngi oyo esalemi na Congo, esalemi na Force publique oyo Léopold II asalaki na 1885. Yango ebandaki mpe kobengama mbila ou armée à la tête blanche au corps noir. Soki ngai babandi kobetela yo masolo ya ba exactions ya Force publique, okondima te mpo obandi nakotiya tembe que na époque coloniale militaire akokaki ko s’en prendre na civil te !!! Autant mieux otuna baye ba vivaka na époque coloniale babetela yo masolo ya ba exactions ya Force publique. Masolo ya ba cas ya violations ya droits de l’homme ezali ebele. Yango nde ebandaki kokata batu maboko, koboma batu, koyiba biloko ya ba civils, liste ezali mulayi, soki olingi oyeba ndenge militaire ya Force publique abandaki ko s’en prendre na civil. Ba crimes ya Force publique wuta 1885 tee na F.A.D.R.C.na 2010 oyo, ezali ebele, ebele, ebele. Yo moko okoki kozala édifier mua moke na documentaire oyo ezali na likolo, peut-être, ekolongola doute na yo !!!
Eyano na yo na oyo etali étudiant libre ezali ko contredire lisusu maye oyanoli ngai. Ozali koloba qu’étudiant libre ezali étudiant oyo azali inscrit te kasi afuti ba frais na guichet ya inscription mpo na kolanda un certain nombre de cours. Est-ce qu’ozali ko se rendre compte ya maye okomi ? Est-il possible étudiant afuta mbongo na guichet ya inscription sans pour autant akoma étudiant inscrit ? Ezali mbala ya liboso nayoka qu’étudiant mosusu « étudiant libre » afutaka mbongo ya inscription mpo azala inscrit te !!!! Si tel est le cas, pourquoi la fameuse U.L.B. ezali kozua mbongo ya étudiant libre tout en sachant bien que azali inscrit te ou akozala inscrit te? Est-ce que U.L.B. ekoki kozala malhonnête jusqu'à ce point ? Soki étudiant afuti mbongo, ezali mpo azua inscription, yango wana bazali kofuta mbongo wana na guichet ebengami guichet ya inscription !!! Ba propos na yo ezali de plus en plus ko changer selon ndenge Mobutu akokaki kotanga na U.L.B. te !!! Position na yo ekomi difficilement tenable lokola un fruit mûr na mupepe!!!
Omoni que le fait ya koluka à tout prix kolongola Mobutu na U.L.B. en tant qu’étudiant régulier, etindi yo opesa explication ezali ko tenir la route te. Etudiant libre azali étudiant oyo azali inscrit na enseignement supérieur mpe universitaire (université, Ecole, Institut) mpo alanda quelques cours sans pour autant finalité na ye ezala ya ko décrocher grade académique, diplôme ou certificat. Université ; Ecole na Institut endimaka étudiant libre bindimela te. Esengeli azala na formation suffisante oyo eko permettre ye alanda ba cours iye. Soki azali na formation te, mawa trop. En qualité na ye ya étudiant libre, étudiant oyo akosala ba examens, ako participer na ba travaux dirigés na ba cours en conférence mpe na suka ya programme ya ba modules oyo ye azui, institution ya enseignement oyo etangisi ye, eko décerner ye attestation ya études comme preuve ya que atangi mpe azui ba modules wana mpe esika nionso akokende akozala na dispense na yango mpo azali na connaissance requise na yango.
Soki neti mutu alingi par exemple asala politique en tant que Bourgoumestre, Député, Sénateur ou encore alingi asala carrière na administration publique ou na ba secteurs miyike agricole, écologie, affaires, etc. pendant que azali na formation ya mathématicien, par exemple, akoki kokoma étudiant libre mpo azua ba cours lokola : droit constitutionnel et institutions politiques, déontologie des affaires, économie de l'éducation, économie politique, finances publiques, organisation politique et administrative, biotechnologie, contrôle de gestion et audit, droit de la décentralisation, droit administratif et institutions administratives, législation agricole , préparation et évaluation des projets, droit et pratique diplomatiques, relations internationales, comptabilité nationale, sciences politiques, Histoire politique, rédaction et correspondance administrative, écologie et conservation de la nature, grands services publics, géographie économique et économie des transports, organisation internationale, Histoire des faits économiques et sociaux , administration et développement, contentieux administratifs, démographie, théorie et pratique de planification, économie des pays en développement, grands courants de la pensée économique, vulgarisation agricole, etc.
Soki totali malamu, ezalaki bénéfique mpo na Mobutu azala inscrit en tant que étudiant régulier mpo wana alingaki azala na contrainte ya formation requise te mpe en tant que tel alingaki lisusu abanda kolanda ba cours ou pas mpo suka ya mbula nde ekokata likambo.
Tango nalobi maye ba belges bangomoko balobaka na ntina ya U.L.B., elingi koloba te que vocation ya université ya Bruxelles ezali ya ko former ba Premiers ministres. Réputation ya institution ya enseignement emonanaka na qualité mpe na promotion ya élite oyo yango e former. Na Belgique par exemple, ba élites ya U.L.B., bakomaka ba Premiers ministres te, pendant que ba oyo ya Louvain ba « sambuisa » poste wana. Yo mutu oyebi U.L.B. malamu, mokolo mosusu oyebisa biso pour quoi mukatana ya boye ko ? Et pourquoi ba belges bazali kotshiola U.L.B. na ndenge oyo ? Bon, wana etali bango.
C.I.A.
Agent double elingi koloba agent oyo azali kosala mosala mpo na ba gouvernements mibale ekeseni. Neti Mobutu azalaki kosala na compte ya sûreté belge mpe en même temps azalaki Secrétaire d’Etat ya Présidence ya Conseil, elingi koloba que abandaki kosalela gouvernement belge na gouvernement congolais. Yango wana abengami agent double. Soki azali kosalela gouvernement américain na canal ya C.I.A mpe en même temps gouvernement congolais, azali agent double.
Collabo, nandimi te mpo Belgique na Etats-Unis bazalaki ba ennemis ya Congo te.
Traitre, ezali ko dépendre esika nini ozali ko se situer. Soki totali par rapport ya indépendance ya
Congo, oui, azali traitre. Soki totali par rapport na ba accusations ya soi-disant communisme oyo balatisaki Lumumba, azali héros !!! Ngai nazali ko se situer na trahison ya
indépendance ya Congo. Natieli yo discours ya President Mobutu ya le, 4 octobre 1973 na Nations unies na New York. Lien yango oyo : Mobutu à
l'ONU.mpg
Patriotiquement,
Emmanuel Kandolo
…………………………………………………………………………………………………………………………………………………
Ndeko Claude Kangudie,
Merci mpo na rectitification ya prénom. Nabanzi que o imaginer pourquoi nakomi Claudel au lieu ya André Guillaume ? Tokozongela histoire ya liwa ya Lubaya na 1968. Na oyo etali Essonne, tala kaka na clavier 1 na 4 elandani, merci, nabongisi yango.
Ndenge kaka olobi, awa nalobeli accord ya 27 février 1960 na Table Ronde ya Bruxelles mpo yango nde esimbaki kimia tee na ba élections législatives ya Mai 1960. Effectivement, avant wana, accord ya Matanda na 22 août 1959, Convention ya Lac Munkamba na 14 janvier 1960, congres ya Tshibata Sima ya kosuana ewutaki na mise en minorité ya M.N.C.- Kalonji, mission parlementaire ekumbami na Député Jacques Massa ekendaki na Luluabourg na août 1960, sima ya bitumba kati na ba Luba na bena Lulua nde réconciliation eyaki kosalema na août 1961 na Ntenda na 95 km ya Bakwanga. Kuna esika basalaki cérémonial ya « kutua ndondo ou Kunwa Tshibalu ». Kuna nde baliaka mbua oyo bango moko babomaka na kobeta ye mpe mpe batumbi ye na moto mpe bakaboli misuni na ye na baye bazalaki initier na ba cérémonie wana. Mpe tango bazali koliya musuni wana « kuela lusanzu ne ku tshiha» mpe ba maudir mutu nionso oyo ako violer pacte ya makila esalemaki kati na ba Luba na bena Lulua. Ba Chefs Mutombo Katshi ya ba Luba, na Kalamba Mangole ya bena Lulua, basangisaki makila na bango kati na masanga ya tshibuku ou tshikoko mpe bameli yango mpo na ko sceller pacte kati na ba peules na bango. Trahison ya pacte oyo, ememaka na liwa. Lisusu, accord wana esalemaki esika ezali ya kobunga te, elekaka na frontière entre village kua Ntenda na kua Ngeleka.
Président Kasa Vubu azalaki wana mpe amonaki ndenge elekaki kati na ba Chefs coutumiers Luba na Lulua mpe ba bikila kila ya ndenge na ndenge elekaki mingi kuna na kati : neti ebomeli ya sacrifice ya mbua na ndenge bazali kolambela mpe koliya ye kaka na ba Chefs coutumiers (je pense que bakundaki mbua mosusu na bomoyi (?).
Ndenge yo moko olobi, Kasaïen akoki ko ignorer pacte oyo te. Yango nde eyaki kosala que ba Luba na bena Lulua babanda lisusu kobalama, kosala libota mpe mépris ekita kati na bango.
Luka ozua contact na équipe ya Mboka mosika mpo na ba documents audios oyo olobeli awa, ezali bien mpo na kosolola lisusu histoire ya fin ya conflit kati na ba Luba na bena Lulua.
Merci na proverbes.
Patriotiquement,
Emmanuel Kandolo
………………………………………………………………………………………………………………………………………….
Ba ndeko bangai Patriotiquement, Kimpwanza, Dio-Dio, Anglebert, Jérôme Nzembele, merci mingi na ba commentaires, félicitations mpe na ba encouragements na bino. Ezali kosala ngai mpe esengo koyeba que temps oyo nazali ko consacrer mpo na kososola maye maleka na ekolo na biso, ezali kosepelisa ba ndeko oyo bazali kotanga maye nakomi. Yango wana ezali ko justifier existence ya blog na biso oyo, mpo tosangisa masolo na ekolo na biso. Nasepeli mingi.
Merci mingi na baye banso bazali kotanga ba sujets ya ndenge na ndenge ba ndeko banso bazali kotiya mpe ko commenter na forum na biso oyo.
Patriotiquement,
Emmanuel Kandolo
fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn cat_Latn fra_Latn fra_Latn cat_Latn fra_Latn lin_Latn lin_Latn kab_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn fra_Latn fra_Latn fra_Latn fra_Latn swh_Latn unk sag_Latn lin_Latn lin_Latn lin_Latn bam_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn vec_Latn lin_Latn lin_Latn lin_Latn lin_Latn lin_Latn scn_Latn fra_Latn swh_Latn unk lin_Latn lin_Latn lin_Latn lin_Latn lin_Latn lin_Latn sag_Latn fra_Latn swh_Latn unk lin_Latn lin_Latn fra_Latn swh_Latn